કેન્દ્ર સરકારે જાહેર કર્યું છે કે મહિને 15,000 રૂપિયા સુધીનો પગાર મેળવનાર કર્મચારીને પણ પ્રોવિડંટ ફંડ (PF)નો લાભ મળશે. ઉપરાંત કર્મચારી પેન્‍શન યોજના હેઠળ હવે તમામ કર્મચારીઓને ઓછામાં ઓછું મહિને રૂપિયા 1,000 પેન્‍શન આપવાના પ્રસ્‍તાવને મંજૂરી આપવામાં આવી છે. પીએફ કચેરીના સૂત્રોના જણાવ્યા મુજબ કર્મચારી ભવિષ્‍ય નિધિ સંગઠન દ્વારા અત્‍યાર સુધી દર મહિને 6,500 રૂપિયા પગાર મેળવતા કર્મચારીઓને જ પ્રોવિડંટ ફંડનો લાભ આપવામાં આવતો હતો. જેના પગલે લાંબા સમયથી આ યોજનાનો વિસ્‍તાર કરવાની કવાયત ચાલતી હતી.